b'\n_START_ARTICLE_\nVictreebel\n_START_SECTION_\nEtimologija imena\n_START_PARAGRAPH_\nVitreebelovo ime dolazi od engleskih rije\xc4\x8di "victory" = pobjeda, i "bell" = zvono. U imenu mu je i rije\xc4\x8d "tree" = stablo, \xc5\xa1to se o\xc4\x8dito odnosi na to da je Victreebel Travnati Pok\xc3\xa9mon. Mogu\xc4\x87e je da njegovo cijelo ime glasi "big tree bell" = veliko zvonasto stablo, no s namjernim pogre\xc5\xa1kama u izgovoru. Smatra se da bi se Victreebel trebao zvati Victreebell, sa dva "l", kako bi imao povezanost u imenu sa svojim prija\xc5\xa1njim oblicima, Bellsproutom i Weepinbellom. No, Pok\xc3\xa9mon imena ograni\xc4\x8dena su na maksimalno 10 slova (zbog kodova u svim Pok\xc3\xa9mon igrama), pa je jedno "l" izba\xc4\x8deno._NEWLINE_Njegovo japansko ime, Utsubot, vjerojatno je inspirirano rije\xc4\x8dju "utsubokazura", japanskim izrazom za vr\xc4\x8dastu biljku meso\xc5\xbederku.\n_START_SECTION_\nU videoigrama\n_START_PARAGRAPH_\nVictreebela se mo\xc5\xbee dobiti samo na jedan na\xc4\x8din, a taj je upotrijebiti Lisnati kamen na Weepinbellu. Ne mo\xc5\xbee ga se dobiti u Pok\xc3\xa9mon Red video igri, tek razmjenom._NEWLINE_Victreebela se po statistikama isti\xc4\x8de u Attack i Special Attack statistikama. Njegova Pok\xc3\xa9mon sposobnost Klorofila (Chlorophyll) povisuje njegovu Speed statistiku kada je u igri tehnika Sun\xc4\x8danog dana (Sunny Day).'